รับเหมาก่อสร้างฉลุย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

รายใหญ่อวดกำไรดีไตรมาส3 PLENWRSEAFCOน่าห่วง
โพสต์ทูเดย์ — 8 บริษัทกลุ่มรับเหมาก่อสร้างเปิดผลงานไตรมาส 3 ผู้ประกอบใหญ่กำไรดี อีกสามบริษัทน่าห่วง
8 บริษัทจดทะเบียนกลุ่มรับเหมาก่อสร้างทยอยประกาศผลประกอบการไตรมาส 3 ปี 2553 ประกอบด้วย บริษัท อิตาเลียนไทย ดีเวล๊อปเมนต์ (ITD) บริษัท ซิโนไทยเอ็นจิเนียริ่ง แอนด์คอนสตรัคชั่น (STEC) บริษัทซินเทค คอนสตรัคชั่น(SYNTEC) บริษัท โตโยไทย คอร์ปอเรชั่น (TTCL) บริษัท เด็มโก้ (DEMCO) บริษัท เพาเวอร์ไลน์ เอ็นจิเนียริ่ง (PLE) บริษัท เนาวรัตน์พัฒนาการ (NWR) บริษัท ซีฟโก้ (SEAFCO) และบริษัท ช.การช่าง (CK) 
5 บริษัทแรกผลงานออกมาดี โดยไตรมาส 3 ปี 2553 ITD มีกำไรสุทธิ 373.11 ล้านบาท กำไรต่อหุ้น 0.09 บาท เพิ่มขึ้นจากช่วงเดียวกันของปีก่อนขาดทุนสุทธิ 2.04 ล้านบาท ส่วน 9 เดือนแรกกำไรสุทธิ 329.77 ล้านบาท กำไรต่อหุ้น 0.07 บาท เพิ่มขึ้นจากช่วงเดียวกันของปีก่อนกำไร 44.49 ล้านบาท กำไรต่อหุ้น 0.01 บาท
STEC มีกำไรสุทธิ 118 ล้านบาท เพิ่มขึ้น 55% จากงวดเดียวกันของปีก่อน ส่งผลให้งวด 9 เดือนแรกปีนี้มีกำไรสุทธิ 295 ล้านบาท เพิ่มขึ้น 77% จากช่วงเดียวกันของปีก่อน 
SYNTEC มีกำไรสุทธิ 61 ล้านบาทพลิกจากขาดทุนสุทธิ 33 ล้านบาทจากช่วงเดียวกันของปีก่อน ส่งผลให้งวด 9 เดือนแรกปีนี้มีกำไรสุทธิ 103 ล้านบาท เพิ่มขึ้น 21% จากช่วงเดียวกันของปีก่อน
TTCL กำไรสุทธิ 80 ล้านบาท เพิ่มขึ้น 29% จากช่วงเดียวกันของปีก่อน แต่เมื่อรวมงวด 9 เดือนแรกปีนี้มีกำไรสุทธิ 226 ล้านบาท ลดลง 20% จากผลกระทบโดยตรงจากมาตรการระงับการก่อสร้างโรงงานอุตสาหกรรมในบริเวณมาบตาพุด DEMCO มีกำไรสุทธิ 7.33 ล้านบาท พลิกจากขาดทุนสุทธิ 14.66 ล้านบาท จากช่วงเดียวกันของปีก่อนส่งผลให้งวด 9 เดือนแรกปีนี้กำไรสุทธิ 80.68 ล้านบาท จากขาดทุนสุทธิ 8.19 ล้านบาท
สำหรับ CK กำไรสุทธิ 173 ล้านบาท จากช่วงเดียวกันของปีก่อนขาดทุนสุทธิ 185 ล้านบาท แต่งวด 9 เดือนแรกปีนี้ขาดทุน 186 ล้านบาท จากช่วงเดียวกันของปีก่อนกำไรสุทธิ 134 ล้านบาท เพราะขาดทุนจากบริษัทย่อย ขณะที่โครงการใหญ่เพิ่งเริ่มต้น 
อีก 3 บริษัทที่เหลืออาการน่าห่วง โดย NWR ขาดทุนสุทธิ 18 ล้านบาท จากช่วงเดียวกันของปีก่อนมีกำไรสุทธิ 41 ล้านบาทงวด 9 เดือนแรกกำไรสุทธิ 45 ล้านบาท ลดลง 50% จากช่วงเดียวกันของปีก่อน ส่วน SEAFCO กำไรสุทธิ 13 ล้านบาท ลดลง 35% จากช่วงเดียวกันของปีก่อน ส่งผลให้ 9 เดือนแรกปีนี้ขาดทุนสุทธิ 29 ล้านบาท จากกำไรสุทธิ 44 ล้านบาท เนื่องมาจากการส่งงานไม่ได้ตามกำหนด
PLE ขาดทุนสุทธิ 17 ล้านบาท ลดลงช่วงเดียวกันปีก่อนที่ขาดทุนสุทธิ 130 ล้านบาท แต่งวด 9 เดือนแรกปีนี้มีกำไรสุทธิ 190 ล้านบาท จากขาดทุน 785 ล้านบาท